**Saldaña** [salDAnja] estas municipo en la centrokcidento de la provinco Palencio, en la regiono Kastilio-Leono, Hispanio. Ĝi apartenas al la komarko *Páramos-Valles*. Ĝi estas komarka centro de la subkomarko Vega-Valdavia, borde de la rivero Carrión.

Geografio
---------

Moderna kopio de ora tremiso de visigotoj stampita en Saldaña dum la regado de Viteriko.
Ruinoj de la kastelo.
Blazondomo en Membrillar.
Ĝia municipa teritorio okupas totalan areon de 131,95 km² kaj laŭ la demografia informo de la municipa censo fare de la INE en 2021, ĝi havis 2 950 loĝantojn. Ĝi ne perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, sed fakte akiris ĉirkaŭ 1 400 loĝantojn el la jaro 1900, pro sia karaktero de komarka centro kaj aligo de apudaj loĝlokoj. Ĝi distas 62 km de Palencio, provinca ĉefurbo.

La municipa teritorio de Saldaña enhavas 14 jenajn submunicipojn: Carbonera, Caserío de Villaires, Membrillar, Relea de la Loma, Renedo del Monte, San Martín del Obispo, Valcabadillo, Valenoso, Vega de Doña Olimpa, Villafruel, Villalafuente, Villanueva del Monte, Villasur kaj Villorquite del Páramo.

Historio
--------

La areo apartenis al la Regno Kastilio. En Mezepoko okazis reloĝado. La historio de la urbo estis ligata al la grafoj de Saldaña (ŝajne de araba deveno) el la Regno Leono, kaj al konfliktoj en la 10-a jarcento, kio rezultis en sendependigo de la Graflando Kastilio. 

La 8an de Marto 1126 mortis en Saldaña la reĝino Urraca la 1-a de Leono, kaj filino de Alfonso la 6-a de Leono, konkerinto de Toledo. Poste la kadavro de la reĝino estis portita al Leono, kie ĝi estis entombigita en la *Panteón de Reyes de San Isidoro de León*. En 1128, Alfonso la 7-a de Leono, filo de Urraca la 1-a de Leono, kaj Berenguela de Barcelona nuptis en la urbo, kaj tiukadre okazis la unua dokumentita taŭrludo. 

Saldaña estis la ĉefurbo de pli ol cent loĝlokoj, senjorlando de la markizo de Santillana.

Aktualo
-------

Tradiciaj enspezofontoj estis agrikulturo (cerealoj kaj fazeoloj) kaj brutobredado (ŝafoj). Aparte menciendas fabriko de sonoriloj.

Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la placo, la urba kerno, ruinoj de la kastelo de la Dukoj de Infantado, Palaco de la Markzio de La Valdavia, preĝejoj, fontoj, ponto, blazondomoj, romia vilao, arkeologiaj kuŝejo ktp.

Bildoj
------

* Blazondomo de la Markizo de Valdavia.Blazondomo de la Markizo de Valdavia.
* Preĝejo de Sankta Mikaelo.Preĝejo de Sankta Mikaelo.
* Preĝejo de Sankta Petro.Preĝejo de Sankta Petro.
* Blazondomo de fino de la 16-a jarcento konata kiel La casa torcida.Blazondomo de fino de la 16-a jarcento konata kiel *La casa torcida*.
* Nova urbodomo de Saldaña.Nova urbodomo de Saldaña.
* Ermitejo de Nuestra Señora del Valle.Ermitejo de *Nuestra Señora del Valle*.
* Fazeoloj de Saldaña.Fazeoloj de Saldaña.
* Malnova placo Plaza Vieja.Malnova placo *Plaza Vieja*.
* Ponto super la rivero Carrión.Ponto super la rivero Carrión.
* San Martin del Obispo.San Martin del Obispo.
* Preĝejo de Sankta Marteno en San Martín del Obispo.Preĝejo de Sankta Marteno en San Martín del Obispo.
* Preĝejo de Valcabadillo.Preĝejo de Valcabadillo.
* Preĝejo de Sankta Mikaelo en Valenoso.Preĝejo de Sankta Mikaelo en Valenoso.
* Preĝejo de Villasur.Preĝejo de Villasur.
* Preĝejo de Villorquite del Páramo.Preĝejo de Villorquite del Páramo.

Vidu ankaŭ
----------

* Municipoj de la provinco Palencio

Notoj
-----


|  |  |
| --- | --- |
| Bibliotekoj | * PeEnEo: 770735
* VIAF: 238143507
 |